**СОФИЙСКИ УНИВЕРСИТЕТ “СВ. КЛИМЕН ОХРИДСКИ”**

**УНИВЕРСИТЕТСКИ АРХИВ**

**ПРОФ. ПЕТКО ЙОРДАНОВ ВЕНЕДИКОВ**

**(1905 - 1995)**

**ФОНД 46**

**ОПИС 1**

ВКЛЮЧВА ДОКУМЕНТИ ОТ 1916 ДО 1992 г.

СЪДЪРЖА 6 ЛИСТА

ИСТОРИЧЕСКА СПРАВКА

Проф. Петко Йорданов Венедиков е роден на 22 декември 1905 г. в София в семейството на видния български генерал и военен историк Йордан Венедиков. Завършил Първа Софийска мъжка гимназия през 1924 г. Следва правни и държавни науки в Юридическия факултет на Софийския университет от 1924 до 1928 г., когато завършва. В Софийския университет постъпва през октомври 1930 като редовен асистент; от декември 1932 г. е редовен доцент в катедрата по римско право, а през 1936 г. е избран за професор в същата катедра. Води курсовете по История и система на римското право, Система на българското гражданско право, Увод в правната наука и др.

Проф. Венедиков е бил два пъти декан на Юридическия факултет, съответно за учебните 1940/41 и 1943/44 г. През 1937 г. е удостоен с Кирилометодиевската награда на Академията на науките.

Автор е на редица научни трудове в областта на правото. През 1949 г. по политически причини му е отнето правото да преподава. Макар и отстранен от Университета, проф. Венедиков продължава да работи на научното поприще. В периода 1949 – 1959 г. работи и като адвокат, като е пенсиониран от адвокатурата отново по политически причини.

Умира на 15 февруари 1995 г. в София.

Документите, съставна част на фонда, са придобити от Университетския архив по програмата „Памет за Университета“ със съдействието на преподавателя от Юридическия факултет д-р Тихомир Рачев. По волята на дарителката Теодора Венедикова, дъщеря на проф. Венедиков, те са дарени на Софийския университет с условието да се обработят и съхраняват в Университетския архив.

Документите са в сравнително добро физическо състояние. Част от тях, поради нестандартния си формат са съхранявани сгънати в продължение на десетилетия.

В бъдеще се очаква и допълнително постъпление от документи.

|  |  |  |  |  |
| --- | --- | --- | --- | --- |
| **№ по ред** | **Наименование на делото** | **Крайни дати** | **Брой листа** | **Заб.** |
|  | **1. Биографични материали** |  |  |  |
| 1 | Ученически книжки на П. Венедиков за уч. 1916/17 и 1917/18 г. от Четвърта софийска мъжка прогимназия. Печ., рък., 2 док. | 1916  1918 | 80 |  |
| 2 | Ученическа книжка на П. Венедиков за уч. 1920/21 г. от Първа софийска народна мъжка гимназия. Печ., рък. | 1920  1921 | 16 |  |
| 3 | Книжка за успеха, поведението и отсъствията на П. Венедиков за уч. 1922/23 г. от Първа софийска народна мъжка гимназия. Печ., рък. | 1922  1923 | 87 |  |
| 4 | Удостоверение от Столично първоначално училище „В. Априлов“ за завършено второ отделение. Печ., рък. | 22.06.1914 | 1 |  |
| 5 | Свидетелство на П. Венедиков за завършен трети клас в Първа Софийска народна мъжка гимназия. Печ., рък. | 12.07.1922 | 1 |  |
| 6 | Свидетелство за зрелост на П. Венедиков от Първа Софийска народна мъжка гимназия. Печ. Рък. | 12.07.1924 | 1 |  |
| 7 | Карта за легитимация на П. Венедиков от Университета в София. Печ., рък. | 1924 | 2 |  |
| 8 | Диплома на П. Венедиков за завършено висше образование в Софийския университет с приложените към нея свидетелства за университетските изпити. Печ., рък., 5 док. | 1925  1928 | 5 |  |
| 9 | Удостоверение от Софийски адвокатски съвет, че П. Венедиков е стажант-адвокат. Маш. | 5.09.1929 | 1 |  |
| 10 | Свидетелство оТ министерство на правосъдието за полагане на теоретико-практически държавен изпит. Печ., рък. | 23.11.1930 | 1 |  |
| 11 | Заявление от П. Венедиков до Ректора на Университета, с което подава оставката си от Директориума на Студентския дом, поради нередности, извършвани в мензата и опит за прикриването им. Маш. | 16.04.1934 | 1 |  |
| 11а | Картичка от П. Венедиков до родителите му, изпратена при посещението му на Ватикана. Рък., Ватикан | 13.11.1934 | 1 |  |
| 12 | Изрезка от в. „Зора“ с биографии на секретарите на Кодификационния съвет, учреден на 22.02.1935 г. в който П. Венедиков е секретар на секцията по гражданско право. Печ. | {.02.1935} | 1 |  |
| 13 | Указ на цар Борис III за удостояване на П. Венедиков с Офицерския кръст от Народния орден за гражданска заслуга. Печ., рък. | 8.12.1940 | 1 |  |
| 14 | Почетен лист от Студентското правно академично дружество при Юридическия факултет на Университета за провъзгласяването на П. Венедиков за почетен член на дружеството. Рък. | 11.11.1943 | 1 |  |
| 15 | Писмо до министъра на народното просвещение с възражения от П. Венедиков по отправените му обвинения в реакционерство. Маш., 2 екз. | 5.08.1946 | 3 |  |
| 16 | Военна книжка на П. Венедиков. Печ., рък. | 29.09.1948 | 6 |  |
| 17 | Удостоверение от Софийския адвокатски съвет за вписването на П. Венедиков в списъка на Софийската адвокатска колегия. Печ., маш. | 1.03.1950 | 1 |  |
| 18 | Удостоверения за трудов стаж, пенсионни решения и др. във връзка с отпускане на пенсия на П. Венедиков през 1962 г.; фотокопие от Държавен вестник с публикуване решение на ВНС за отпускане на персонална пенсия за особени заслуги; разпореждане на „пенсионно осигуряване“ за връщане на пенсията на П. Венедиков в стария му размер по негова молба. Печ., рък., маш., 10 док | 1962  1992 | 14 |  |
| 19 | Тетрадка с превод от П. Венедиков на части от произведението на Жофроа дьо Вилардуен „Завладяването на Константинопол“. Рък. | Б.д. | 57 |  |
| 20 | Тетрадка със записки на П. Венедиков на части от произведение на {Кречмар}. Рък | б.д. | 19 |  |
| 21 | Тетрадка на П. Венедиков, съдържаща формулировки на правни термини и бележки по старобългарски. Рък. | Б.д. | 27 |  |
| 22 | Бланка на Национална общостудентска кооперация „Г. Дражев“ – Ямбол с информация за програмата на евакуираните студенти от ЮФ през август 1944 г. печ. | .08.1944 | 1 |  |
|  | **2. Снимки** |  |  |  |
| 23 | П. Венедиков със съученици от II „Б“ клас на Първа софийска мъжка гимназия от Първата трудова ученическа седмица през м. март 1921 г. черно-бели, 2 бр, 10х8 см. | .03.1921 |  |  |
| 24 | П. Венедиков със съученици. Черно-бяла 10х7.5 см. | 1922 |  |  |
| 25 | П. Венедиков /на първия ред, шести от ляво на дясно/ със съученици. Черно-бяла, 16.5х11 см. | 1922 |  |  |
| 26 | Със състудента си Стефан Сребренов на {Костенския водопад}. Снимката е с посвещение от Ст. Сребренов. Черно-бяла, 13.5х8.5 см. | .09.1927 |  |  |
| 27 | Портретна снимка с други лица /П. Венедиков е в центъра/ черно-бяла, 15.5х11 см. | края на  1920-те г. |  |  |
| 28 | С други лица /П. Венедиков е със студентското кепе в дясно на втория ред/. Черно-бели, 2 бр. 17х13 см. |  |  |  |
| 29 | Студенти с проф. Любен Диков /седнал в средата/. Втори от дясно на ляво на първи ред е П. Венедиков. Черно-бяла, 22х17 см. | края на  1920-те г. |  |  |
| 30 | Снимки от честването на 1400 г. Юстиниянова кодификация във Ватикана. /П. Венедиков е присъствал, но не е идентифициран на снимките/. Черно-бели, 3 бр., 22х17 см. | {1929} |  |  |
| 31 | Със студенти, вероятно на екскурзия във Велико Търново и Стара Загора. /П. Венедиков е със широкополата шапка/ черно-бели, 3 бр., 8х6 см. и 11х8 см. | 30.04.1934  2.05.1934 |  |  |
| 32 | С проф. Любен Василев /с калпак/ и др. лица на излет. Черно-бели, 3 бр., 8х5.5 см. | 1930-те г. |  |  |
| 33 | С други лица на официална вечеря /шести от дясно/. Черно-бяла, 17х12 см. | 1930-те г. |  |  |
| 34 | С други лица на официално събитие. /в дясно на ръба на масата/. Черно-бяла, 17х11 см. | 1930-те г. |  |  |
| 35 | С други лица на събитие /седнал в ляво/. Черно-бяла, 11х7 см. | 1930-те г. |  |  |
| 36 | С други лица пред храм „Св. Ал. Невски“ /в средата/. Черно-бяла, 15х10 см. | 1930-те г. |  |  |
| 37 | С проф. Любен Василев /първи от дясно/, проф. Иван Апостолов /втори от дясно/ и други лица /П. Венедиков е в дъното/. Черно-бяла, 12х8 см. | 1930-те г. |  |  |
| 38 | С проф. Кръстю Цончев и две дами в неофициална обстановка. Черно-бяла, 12х8 см. | края на 1930-те г. |  |  |
| 39 | Портретна снимка на П. Венедиков. Черно-бяла, 5х4 см. | {края на 1930-те г.} |  |  |
| 40 | Със студенти и преподаватели от Юридическия факултет, както следва: в центъра с папийонката – проф. Димитър Силяновски, до него с черен костюм – проф. Никола Долапчиев, над Долапчиев с бял костюм – проф. Иван Апостолов, в центъра с вратовръзка проф. П. Венедиков, от дясно на Венедиков – проф. Георги Генов, прав от дясно на човека с униформата – проф. Любен Василев. Черно-бяла, 11х8 см. | {1940-те г.} |  |  |
| 41 | Със студенти и преподаватели пред Университетска библиотека, както следва: първи ред от ляво на дясно четвърти – проф. Иван Апостолов, седми – проф. П. Венедиков. Черно-бяла, 23х17 см. | {1940-те г.} |  |  |
| 42 | Със студенти и преподаватели от Юридическия факултет пред централния вход на Ректората, както следва: първи ред от ляво на дясно: пети – П. Венедиков, шести – проф. Цеко Торбов, осми – проф. Никола Долапчиев, девети проф. Стефан Баламезов. Снимката е с посвещение за П. Венедиков от абсолвентите-юристи 1946/47 г. черно-бяла, 11х8 см. | 26.06.1947 |  |  |
| 43 | Снимка на П. Венедиков от карта за градския транспорт на София. | {1960-те – 1970-те г.} |  |  |
| 44 | П. Венедиков с приятелски компании на излети сред природата. Черно-бели, 8х6 и 9.5х6 см., 4 бр. | б.д. |  |  |
| 45 | Снимки на П. Венедиков с неидентифицирани лица. Черно-бели 11х7, 8х6 см., 5 бр. | б.д. |  |  |
| 46 | Снимки на неидентифицирани лица. Черно-бели, 7х6 см., 6 бр. | б.д. |  |  |
|  | **3. Документи на други лица** |  |  |  |
| 47 | Многотиражно издание на снимка под надслов „Храбрите борци за свободата на Македония“ на която е бащата на П. Венедиков подпоручик Йордан Венедиков заедно с подпоручик Сарафов и поручиците Начев, Мутафов, Луков и Гаруфалов. Печ., черно-бяла, 35х27 см. | {1895} |  |  |
| 48 | Увеличено копие на снимка на Първа рота на четата на Гьорче Петров от Илинденско-Преображенското въстание. Черно-бяла, 17х10 см. | 1903 |  |  |
| 49 | Пощенска карта от майката на П. Венедиков Тинка до баща му подполковник Йордан Венедиков, който е на фронта, за проблемите при набавяне на храна за семейството и по др. въпроси. Рък., София | 29.03.1917 | 1 |  |
| 50 | Възпоменателен лист, некролог и снимки на асистента при Юридическия факултет Стефан Сребренов – състудент и приятел на П. Венедиков. 4 док. | 1929 |  |  |
| 51 | Снимки с посвещение за П. Венедиков от съученика му албанецът Тома Люарси от екскурзия в Швейцария. Черно-бели, 11х8 см., 3 бр. | 1931 |  |  |
| 52 | Портретна снимка на албанеца Тома Люарси, съученик на П. Венедиков от Първа мъжка Гимназия. черно-бяла, 23х18 см. | .09.1932 |  |  |

РЕКАПИТУЛАЦИЯ: Всичко по опис 52 /петдесет и две/ архивни единици

23.05.2023 г.

СЪСТАВИЛ:

Илонка Колева

Началник отдел Университетски архив